Lietuvos Respublikos Vyriausybė

nutarimas

DĖL LIETUVOS RESPUBLIKOS VYRIAUSYBĖS 2018 M. RUGPJŪČIO 13 D. NUTARIMO NR. 820 „DĖL LIETUVOS RESPUBLIKOS VALSTYBĖS IR TARNYBOS PASLAPČIŲ ĮSTATYMO ĮGYVENDINIMO“ PAKEITIMO

2025 m. kovo 26 d. Nr. 161

Vilnius

Lietuvos Respublikos Vyriausybė nutaria:

Pakeisti Lietuvos Respublikos Vyriausybės 2018 m. rugpjūčio 13 d. nutarimą Nr. 820 „Dėl Lietuvos Respublikos valstybės ir tarnybos paslapčių įstatymo įgyvendinimo“:

1. Pakeisti preambulę ir ją išdėstyti taip:

„Vadovaudamasi Lietuvos Respublikos valstybės ir tarnybos paslapčių įstatymo 11 straipsnio 1–8, 11 punktais, 18 straipsnio 2 dalimi ir 31 straipsnio 7 dalimi ir įgyvendindama 2013 m. rugsėjo 23 d. Tarybos sprendimą 2013/488/ES dėl ES įslaptintos informacijos apsaugai užtikrinti skirtų saugumo taisyklių ir Šiaurės Atlanto Tarybos dokumentus (C-M(2002)49, C/35-D/2002-REV4, AC/35-D/2004-REV3), Lietuvos Respublikos Vyriausybė nutaria:“.

2. Pakeisti nurodytu nutarimu patvirtintą Asmenų, pretenduojančių gauti leidimą dirbti ar susipažinti su įslaptinta informacija, tikrinimo ir teisės dirbti ar susipažinti su įslaptinta informacija, žymima slaptumo žyma „Riboto naudojimo“, suteikimo tvarkos aprašą:

2.1. Pakeisti 16 punktą ir jį išdėstyti taip:

„16. Paslapčių subjektas, gavęs Aprašo 15.3 papunktyje nurodytą išvadą, ne vėliau kaip per 5 darbo dienas ar pakartotinio tikrinimo atveju ne vėliau kaip per 2 darbo dienas nuo šios išvados gavimo dėl galimybės išduoti leidimą kreipiasi į Paslapčių apsaugos koordinavimo komisiją ir šią išvadą pateikia jai.“

2.2. Pakeisti 26 punktą ir jį išdėstyti taip:

„26. Paslapčių subjektas, gavęs Aprašo 25.3 papunktyje nurodytą išvadą, ne vėliau kaip per 2 darbo dienas nuo šios išvados gavimo kreipiasi į Paslapčių apsaugos koordinavimo komisiją ir šią išvadą pateikia jai.“

2.3. Pakeisti 27 punktą ir jį išdėstyti taip:

„27. Paslapčių apsaugos koordinavimo komisija sprendimą dėl galimybės išduoti leidimą ne vėliau kaip per 10 darbo dienų nuo paslapčių subjekto kreipimosi pateikia paslapčių subjektui.“

2.4. Pakeisti 29 punktą ir jį išdėstyti taip:

„29. Paslapčių subjektas ne vėliau kaip per 10 darbo dienų nuo Aprašo 25.1 ar 25.2 papunktyje nurodytos išvados ar Paslapčių apsaugos koordinavimo komisijos sprendimo išduoti leidimą gavimo arba ne vėliau kaip per 5 darbo dienas nuo Paslapčių apsaugos koordinavimo komisijos sprendimo neišduoti leidimo gavimo priima sprendimą palikti galiojantį leidimą ar panaikinti leidimą.“

2.5. Pakeisti 30 punktą ir jį išdėstyti taip:

„30. Jeigu leidimą turi Lietuvos šaulių sąjungos narys, sprendimą palikti galiojantį leidimą ar panaikinti leidimą Aprašo 29 punkte nustatytais atvejais ir terminais priima krašto apsaugos ministras ar jo įgaliotas asmuo.“

2.6. Pakeisti 31 punktą ir jį išdėstyti taip:

„31. Valstybės saugumo departamentas per Įstatymo 18 straipsnio 8 dalyje nustatytus tikrinimo terminus papildomai patikrina tiekėjo darbuotojus ir savivaldybių merus, turinčius leidimą, ir priima sprendimą palikti galiojantį leidimą ar panaikinti leidimą. Valstybės saugumo departamentas, per papildomą tikrinimą nustatęs, kad tiekėjo darbuotojas ar savivaldybės meras, turintis leidimą, nuolat gyveno Lietuvos Respublikoje, kitose Europos Sąjungos ar NATO valstybėse narėse mažiau kaip 5 pastaruosius metus ar turi dvigubą pilietybę, dėl galimybės palikti galioti leidimą ne vėliau kaip per 2 darbo dienas nuo patikrinimo atlikimo kreipiasi į Paslapčių apsaugos koordinavimo komisiją, kuri savo sprendimą Valstybės saugumo departamentui pateikia per Aprašo 27 punkte nustatytą terminą, o Valstybės saugumo departamentas sprendimą palikti galiojantį leidimą ar panaikinti leidimą priima ne vėliau kaip per 10 darbo dienų nuo Paslapčių apsaugos koordinavimo komisijos sprendimo išduoti leidimą gavimo arba ne vėliau kaip per 5 darbo dienas nuo Paslapčių apsaugos koordinavimo komisijos sprendimo neišduoti leidimo gavimo.“

2.7. Papildyti IV1 skyriumi:

„IV1 SKYRIUS

aktyviojo KARIUOMENĖS PERSONALO rezervo kariŲ, šaukiamŲ į pratybas, mokymus ar vykdyti tarnybos užduočių, TIKRINIMAS

311. Įstatymo 17 straipsnio 81 dalyje nurodytu atveju aktyviojo kariuomenės personalo rezervo karys, gavęs karo prievolę administruojančios krašto apsaugos sistemos institucijos nurodymą, jos nustatytu terminu pateikia Antrajam operatyvinių tarnybų departamentui užpildytą Aprašo 7 priede nurodytą klausimyną.

312. Antrasis operatyvinių tarnybų departamentas per Įstatymo 18 straipsnio 81 dalyje nustatytą tikrinimo terminą pateikia Krašto apsaugos ministerijai vieną iš šių išvadų:

312.1. nenustačius Įstatymo 17 straipsnio 2 dalyje nurodytų aplinkybių, – išvadą su siūlymu palikti galiojantį leidimą;

312.2. nustačius bent vieną Įstatymo 17 straipsnio 2 dalyje nurodytą aplinkybę, išskyrus aplinkybes, nurodytas Aprašo 312.3 papunktyje, – išvadą su siūlymu panaikinti turimą leidimą; išvadoje nurodomos per tikrinimą nustatytos faktinės aplinkybės, kuriomis grindžiamas siūlymas panaikinti leidimą;

312.3. nustačius, kad aktyviojo kariuomenės personalo rezervo karys, turintis leidimą, nuolat gyveno Lietuvos Respublikoje, kitose Europos Sąjungos ar NATO valstybėse narėse mažiau kaip 5 pastaruosius metus ar turi dvigubą pilietybę (išskyrus atvejus, kai šios aplinkybės atsirado iki leidimo išdavimo ir dėl jų jau buvo priimtas Paslapčių apsaugos koordinavimo komisijos sprendimas), – išvadą su siūlymu kreiptis į Paslapčių apsaugos koordinavimo komisiją; išvadoje nurodomos per tikrinimą nustatytos faktinės aplinkybės, kuriomis grindžiamas siūlymas kreiptis į Paslapčių apsaugos koordinavimo komisiją.

313. Krašto apsaugos ministerija, gavusi šio Aprašo 312.3 papunktyje nurodytą išvadą, ne vėliau kaip per 2 darbo dienas nuo šios išvados gavimo kreipiasi į Paslapčių apsaugos koordinavimo komisiją ir šią išvadą pateikia jai.

314. Paslapčių apsaugos koordinavimo komisija sprendimą dėl galimybės išduoti leidimą ne vėliau kaip per 10 darbo dienų nuo Krašto apsaugos ministerijos kreipimosi pateikia Krašto apsaugos ministerijai.

315. Krašto apsaugos ministras ar jo įgaliotas asmuo ne vėliau kaip per 10 darbo dienų nuo Aprašo 312.1 ar 312.2 papunktyje nurodytos išvados ar Paslapčių apsaugos koordinavimo komisijos sprendimo išduoti leidimą gavimo arba ne vėliau kaip per 5 darbo dienas nuo Paslapčių apsaugos koordinavimo komisijos sprendimo neišduoti leidimo gavimo priima sprendimą palikti galiojantį leidimą ar panaikinti leidimą.“

2.8. Pakeisti 33 punkto pirmąją pastraipą ir ją išdėstyti taip:

„33. Paslapčių subjekto vadovas ar jo įgaliotas asmuo, atlikdamas asmens, pretenduojančio gauti teisę dirbti ar susipažinti su įslaptinta informacija, žymima slaptumo žyma „Riboto naudojimo“, išskyrus tiekėjo darbuotojus, tikrinimą ir siekdamas nustatyti, ar nėra Įstatymo 16 straipsnio 2 ir 21 dalyse nurodytų aplinkybių, arba Valstybės saugumo departamentas, atlikdamas tiekėjo darbuotojo, pretenduojančio gauti teisę dirbti ar susipažinti su įslaptinta informacija, žymima slaptumo žyma „Riboto naudojimo“, tikrinimą ir siekdamas nustatyti, ar nėra Įstatymo 16 straipsnio 2 dalyje nurodytų aplinkybių, kreipiasi į:“.

2.9. Pakeisti 34 punktą ir jį išdėstyti taip:

„34. Jeigu, siekiant nustatyti, ar nėra Įstatymo 16 straipsnio 2 ir 21 dalyse nurodytų aplinkybių, reikia informacijos, kurios Aprašo 33 punkte nurodyti subjektai netvarko, paslapčių subjekto vadovas ar jo įgaliotas asmuo, Valstybės saugumo departamentas kreipiasi į atitinkamą informaciją tvarkančias ar ja disponuojančias teisėsaugos, kontrolės ir kitas institucijas, įstaigas ar įmones.“

2.10. Pakeisti 35 punktą ir jį išdėstyti taip:

„35. Jeigu asmuo, pretenduojantis gauti teisę dirbti ar susipažinti su įslaptinta informacija, žymima slaptumo žyma „Riboto naudojimo“, pateikia dokumentus, patvirtinančius, kad nėra Įstatymo 16 straipsnio 2 ir 21 dalyse nustatytų aplinkybių, dėl šių aplinkybių nereikia kreiptis į Aprašo 33–34 punktuose nurodytus subjektus.“

2.11. Pakeisti 39 punktą ir jį išdėstyti taip:

„39. Įstatymo 16 straipsnio 6 dalyje nustatytu atveju arba nenustatęs aplinkybių, nurodytų Įstatymo 16 straipsnio 2 ir 21 dalyse, paslapčių subjekto vadovas ar jo įgaliotas asmuo per Įstatymo 16 straipsnio 4 dalyje nustatytą terminą suteikia asmeniui, išskyrus tiekėjo darbuotojus, teisę dirbti ar susipažinti su įslaptinta informacija, žymima slaptumo žyma „Riboto naudojimo“. Tiekėjo darbuotojams teisę dirbti ar susipažinti su įslaptinta informacija, žymima slaptumo žyma „Riboto naudojimo“, Įstatymo 16 straipsnio 6 dalyje nustatytu atveju arba nenustatęs aplinkybių, nurodytų Įstatymo 16 straipsnio 2 dalyje, per Įstatymo 16 straipsnio 4 dalyje nustatytą terminą suteikia Valstybės saugumo departamentas.“

2.12. Pakeisti 5 priedo antrąją pastraipą ir ją išdėstyti taip:

„Esu informuotas, kad informaciją, ar atitinku Valstybės ir tarnybos paslapčių įstatymo 16 straipsnio 2 ir 21 dalyse nustatytas sąlygas, surenka Valstybės ir tarnybos paslapčių įstatymo 16 straipsnio 3 dalyje ar 36 straipsnio 3 dalyje nurodyti subjektai iš valstybės informacinių išteklių arba kreipdamiesi į teisėsaugos, kontrolės ir kitas institucijas, įstaigas ar įmones, tvarkančias atitinkamą informaciją.“

2.13. Papildyti 7 priedu (pridedama).

Ministras Pirmininkas	Gintautas Paluckas

Krašto apsaugos ministrė	Dovilė Šakalienė

Asmenų, pretenduojančių gauti leidimą

dirbti ar susipažinti su įslaptinta

informacija, tikrinimo ir teisės dirbti ar

susipažinti su įslaptinta informacija,

žymima slaptumo žyma „Riboto

naudojimo“, suteikimo tvarkos aprašo

7 priedas

(Klausimyno, skirto aktyviojo kariuomenės personalo rezervo kariams, šaukiamiems į pratybas, mokymus ar vykdyti tarnybos užduočių, formos pavyzdys)

KLAUSIMYNAS, skirtaS aktyviojo KARIUOMENĖS PERSONALO rezervo kariams, šaukiamiems į pratybas, mokymus ar vykdyti tarnybos užduočių

I SKYRIUS

aktyviojo KARIUOMENĖS PERSONALO rezervo kario ASMENS duomenys

Eil. Nr.	Klausimas	Atsakymas
1.	Vardas ir pavardė
2.	Gimimo data
3.	Asmens kodas
4.	Gyvenamoji vieta
5.	Kontaktiniai duomenys (elektroninio pašto adresas ir telefonų numeriai (darbovietės, namų, asmeninio mobiliojo ryšio)
6.	Darbo vieta, pareigos
7.	Nurodykite, ar kreipėtės į valstybės institucijas dėl Lietuvos Respublikos pilietybės atsisakymo (jeigu taip, nurodykite, kada ir į kokią instituciją)
8.	Nurodykite, ar kreipėtės į užsienio valstybės institucijas dėl pilietybės įgijimo (jeigu taip, nurodykite, kada ir į kokią užsienio valstybės instituciją)

II SKYRIUS

INFORMACIJA APIE aktyviojo KARIUOMENĖS PERSONALO rezervo kario RYŠIUS

Eil. Nr.	Klausimas	Atsakymas
9.	Nurodykite faktines gyvenamąsias vietas (gyvenant ilgiau nei 3 mėnesius) per pastaruosius 5 metus (chronologine tvarka nurodykite datas (metai, mėnuo) ir adresus)
10.	Ar palaikote asmeninius ryšius su asmenimis, dirbančiais ne Šiaurės Atlanto sutarties organizacijos (toliau – NATO) ir Europos Sąjungos (toliau – ES) diplomatinėse (konsulinėse) įstaigose, karinėse struktūrose, teisėtvarkos institucijose, dirbančiais ar atstovaujančiais visuomeninėms, politinėms organizacijoms, viešosios informacijos platintojams? Jeigu taip, pateikite išsamią informaciją apie tai (nurodykite asmens vardą, pavardę, veiklą, pilietybę, jeigu žinote, nurodykite faktinės gyvenamosios vietos adresą, kontaktinius telefonų numerius, elektroninio pašto adresą)
11.	Ar pažįstate (esate turėję kokių nors ryšių) asmenis, kurie dirba (dirbo) ne NATO ir ne ES valstybių žvalgybos, saugumo tarnybose ar su jomis susijusiose institucijose? Jeigu taip, pateikite informaciją apie tai
12.	Ar dalyvaujate (dalyvavote) neregistruoto judėjimo veikloje? Jeigu taip, pateikite informaciją apie tai

III SKYRIUS

KITA REIKŠMINGA INFORMACIJA

Eil. Nr.	Klausimas	Atsakymas
13.	Ar buvote patrauktas (taip pat ir užsienio valstybėse) administracinėn atsakomybėn už valstybės, tarnybos, komercinės, banko, profesinės paslapties ar kitų įstatymų saugomos informacijos administravimo arba apsaugos reikalavimų administracinius teisės pažeidimus (administracinius nusižengimus)? Jeigu taip, pateikite informaciją apie tai
14.	Ar įsiteisėjusiu teismo apkaltinamuoju nuosprendžiu (taip pat ir užsienio valstybėse) buvote pripažintas kaltu dėl nusikaltimo ar baudžiamojo nusižengimo padarymo (neatsižvelgiant į tai, ar teistumas išnykęs)? Jeigu taip, pateikite informaciją apie tai
15.	Ar esate kreipęsis (buvote siųstas) į gydytoją psichiatrą, privačius gydytojus ar gydymo įstaigas (taip pat ir anonimiškai) dėl psichikos ar priklausomybės ligų gydymo. Jeigu taip, nurodykite, kada ir į kokias gydymo įstaigas kreipėtės / buvote siųstas
16.	Ar kieno nors pavedimu (prašymu) už atlygį (neatlygintinai) rinkote, teikėte informaciją apie Lietuvos Respublikos piliečius, valstybės institucijas, kitą su tarnyba / darbu susijusią informaciją, kai tai nėra (nebuvo) susiję su Jūsų darbo funkcijų atlikimu? Jeigu taip, pateikite informaciją apie tai
17.	Ar per pastaruosius 5 metus lankėtės užsienio valstybėse, kurios nėra NATO ir ES valstybės narės? Jeigu taip, pateikite išsamią informaciją: nurodykite, kokioje (-se) valstybėje (-ėse) ar teritorijoje (-ose) lankėtės, kokiu laikotarpiu, kokiu tikslu ir pan.
18.	Nurodykite kitas aplinkybes, apie kurias klausimyne nebuvo klausiama, bet dėl kurių galite patirti spaudimą, būti šantažuojamas ar pan.

Pareiškiu, kad klausimyne pateikti klausimai yra man suprantami, mano pateikti atsakymai į klausimus yra išsamūs ir teisingi.

________________________ ________________ __________________

_________________________ ________________ ___________________

(klausimyno užpildymo data) (parašas) (vardas ir pavardė)

––––––––––––––––––––